《诉衷情 次魏承班韵》
清代·王士禄

蹙惯双蛾翠损长。犀帘静暮堂。新梦断，乱蝉凉。慵续午馀香。

宛转簟纹光。似回肠。清宵好更梦横塘。学鸳鸯。

作者简介：（1626—1673）山东新城人，字子底，号西樵山人。顺治九年进士，授莱州府教授，迁国子监助教，擢吏部考功员外郎。以故下狱半年，后得昭雪。与弟王士祜、王士禛均有诗名，号为三王。作品冲和淡泊。诗集初有《表微堂诗刻》，后有《十笏草堂诗选》、《辛甲集》、《上浮集》，另有《炊闻词》。